GTG จัดสัมมนาออนไลน์ 22 ก.ย.นี้ รับแผนลุย OEM เครื่องสำอางสกัด “กัญชา-กัญชง”
GTG จัดสัมมนาออนไลน์ครั้งที่ 2 "GTG Turnkey Solution Services จากไอเดียผลิตภัณฑ์ สู่สินค้า CBD พร้อมจำหน่ายสำเร็จในที่เดียว" ใน 22 ก.ย. 64
GTG จัดสัมมนาออนไลน์ครั้งที่ 2 "GTG Turnkey Solution Services จากไอเดียผลิตภัณฑ์ สู่สินค้า CBD พร้อมจำหน่ายสำเร็จในที่เดียว" ใน 22 ก.ย. 64
16 ก.ย. 2564

ในปัจจุบัน สินค้าจากกัญชา-กัญชงได้รับความนิยมไปทั่วโลก เทคโนโลยีสมัยใหม่สามารถพิสูจน์ และสกัดสารจากกัญชาได้โดยปราศจากสารที่ทำให้เกิดอาการมึนเมา นักวิจัยยืนยันว่าสารสกัดกัญชาปลอดภัยและมีประโยชนทางการแพทย์ต่อผู้บริโภคทุกเพศทุกวัย ในปี 2563 ยอดขายของสินค้าด้านกัญชา-กัญชงในสหรัฐอเมริกาเพิ่มขึ้นถึง 67% แสดงให้เห็นถึงการใช้สินค้ากัญชาในชีวิตประจำวันเป็นวงกว้าง
จึงกลายเป็นเรื่องน่าจับตาในประเทศไทย เมื่อ GTG หรือ Golden Triangle Group บริษัทผู้ผลิตและพัฒนากัญชา-กัญชงชื่อดังของประเทศไทย เปิดบริการ OEM (Original Equipment Manufacturer) สำหรับสินค้าเครื่องสำอางที่ใช้สารสกัดจากกัญชา ด้วยความรู้และประสบการณ์เชิงลึกที่สะสมมาตั้งแต่ก่อตั้งบริษัท เพื่อส่งเสริมให้สินค้าเครื่องสำอางจากกัญชาและกัญชงไทยเป็นที่รู้จักในระดับโลก
สำหรับ GTG เป็นบริษัทผู้ผลิตและวิจัยกัญชาที่เริ่มต้นจากการซื้อสายพันธุ์ที่ได้รับรางวัล พร้อมทั้งร่วมมือกับมหาวิทยาลัยราชภัฏเชียงรายมาตั้งแต่ในปี 63 เพื่อค้นคว้าวิจัยหาต้นแม่พันธุ์ที่เหมาะสมกับกฎหมายไทย ซึ่งต้องมี THC ไม่ถึง 1% ในดอกแห้ง จึงออกมาเป็นเมล็ดพันธุ์กัญชงที่ชื่อว่า “Raksa” ซึ่งมี THC ไม่ถึง 1% และ CBD สูงถึง 16-18% ในดอกแห้งที่เฉลี่ยทั้งต้นตรงตามคุณสมบัติที่ข้อกฎหมายกำหนด โดย Raksa เป็นสายพันธุ์ที่พัฒนามาจากสายพันธุ์ CBD ที่มีชื่อเสียงไปทั่วโลกอย่าง Cannatonic
โดยปัจจุบัน GTG เป็นบริษัทเดียวในเอเชียที่เป็นเจ้าของสายพันธุ์ Raksa ที่พร้อมจะผลิต CBD ซึ่งเหมาะกับภูมิอากาศและลักษณะการปลูกในประเทศไทย ล่าสุด บริษัทเดินหน้าสร้างโรงปลูกที่ได้มาตรฐาน GMP ที่เชียงรายเป็นที่เรียบร้อยแล้ว นอกจากนี้ยังมีโรงปลูกที่กำลังก่อสร้างในกรุงเทพมหานครอีกแห่ง คาดว่าจะมีผลผลิตออกมาในเดือน ม.ค.65 และในอนาคตยังเตรียมส่งออกผลผลิตไปยังต่างประเทศอีกด้วย
ในด้านการให้บริการ OEM ผลิตภัณฑ์เครื่องสำอางสารสกัดกัญชง CBD บริษัท GTG ได้จับมือเป็นพาร์ทเนอร์กับบริษัท ZEN Biotech โรงงานผลิตเครื่องสำอางระดับประเทศ จึงเป็นการนำความรู้ด้านกัญชาและกัญชงผสมผสานเข้ากับความรู้ด้านการผลิตสินค้าเครื่องสำอางที่หลากหลาย
นอกจากนั้น GTG กำลังจะจัดงานสัมมนาออนไลน์ครั้งที่ 2 “GTG Turnkey Solution Services จากไอเดียผลิตภัณฑ์ สู่สินค้า CBD พร้อมจำหน่ายสำเร็จในที่เดียว” ใน 22 ก.ย. 64 (9.45-12.00 น.) GTG จะมีการให้ข้อมูลเกี่ยวกับการ OEM สินค้าโดยคุณคริส-กฤษณ์ ธีรเกาศัลย์ กรรมการผู้จัดการของและหนึ่งในผู้ก่อตั้งบริษัท GTG
สำหรับผู้ที่สนใจงานสัมมนาหรือบริการ OEM สามารถติดต่อฝ่ายขายของ GTG ได้ที่ [email protected], เบอร์ติดต่อ 02-002-8001 และ facebook.com/GTGTHAILAND